Demi Lee Moore | | Newcastle Winter Festival
Posted On January 18, 2019 January 18, 2019 By WF@NN
Demi Lee se album, Mis Eet Slaap Herhaal, bevat haar nuwe enkelsnit met dieselfde titel, nog drie oorspronklike treffers, van die liedjies wat sy op Die Kontrak-program gesing het, asook die gewilde vertolking van die Amerikaans countrysangeres, Cam, se treffer Diane. Nadat Demi Lee saam met haar mentor op die program, Monique Steyn, dié lied opgevoer het, het hulle ook
Cam se aandag getrek wat hulle op sosiale media komplimenteer het met die weergawe.
Om alles te kroon is Demi Lee ook verras met ’n splinternuwe Toyota C-HR-voertuig. Calvyn Hamman, senior visie-president van Toyota, het dié voertuig aan haar oorhandig.
’n Oorstelpte Demi Lee was emosioneel toe sy die voertuig ontvang.
“Ek kan dit nie glo nie! Dit voel só onwerklik, al my drome word waar,” het sy gesê. Volgens Toyota verdien sy die motor het Hamman, op die Afrikaans is Groot-verhoog, gesê. “Demi Lee moet altyd daarna streef om die beste
Afrikaanse musiekster in Suid-Afrika te wees.” Afrikaans is Groot het pas nege uitverkoopte vertonings aangebied in Pretoria. Daar is nog enkele kaartjies oor vir Afrikaans is Groot se konserte in Kaapstad volgende jaar op Vrydag 15
Maart om 19:30, Saterdag 16 Maart om 13:00 en 19:30, en op Sondag, 17 Maart om 13:00 by die GrandWest Casino. Kaartjies is slegs by Computicket beskikbaar.
Previous post: Dirk van der Westhuizen